Kobe Bryant

Kobe Bean Bryant (23. august 1978 Philadelphia – 26. jaanuar 2020 Calabasas) oli USA elukutseline korvpallur, kes mängis kogu 20-aastase NBA karjääri Los Angeles Lakersis. Bryant tuli viiel korral NBA meistriks ja ta valiti NBA tähtede mängule 18 korda. USA rahvuskoondisega tuli Bryant kahekordseks olümpiavõitjaks. 
26. jaanuaril 2020 hukkus 41-aastane Bryant koos oma tütrega helikopteriõnnetuses Calabasases Californias.Ta oli läbi aegade parim korvpallur.

 Lapsepõlv 
Kobe Bryant sündis 1978. aastal Philadelphias korvpalluri Joe Bryanti ja Pamela Cox Bryanti perekonnas, ta oli kolmest lapsest noorim ja ainus poeg. Bryant on saanud nime Kobe veiseliha järgi, mida ta vanemad nägid Jaapani restorani menüüs. 

Kui Bryant oli kuueaastane, lõpetas tema isa karjääri NBA-s ning kolis perega Itaaliasse, kus Bryant õppis selgeks itaalia keele. 1991. aastal kolis pere tagasi USA-sse.

 NBA karjäär 
Bryant valiti 1996. aasta draft'''i 13. valikuna Charlotte Hornetsisse, ent kaubeldi kohe edasi Los Angeles Lakersisse. 

Aastatel 2000–2002 tuli Lakers kolm korda järjest NBA meistriks. Neil aastail olid klubi liidriteks Shaquille O'Neal ja Kobe Bryant. Hiljem aitas Bryant Lakersil meistriks tulla ka 2009. ja 2010. aastal.

22. jaanuaril 2006 viskas Bryant 122 : 104 võidumängus Toronto Raptorsi vastu karjääri parimad 81 punkti. NBA ajaloos on sellest enamat suutnud vaid Wilt Chamberlain, kes 1962. aastal viskas ühes mängus 100 punkti.

 USA korvpallikoondis 
pisi|Kobe Bryant Pekingi olümpiamängudel
Bryant võitis USA korvpallikoondisega kaks olümpiakulda: 2008. aastal Pekingis ja 2012. aastal Londonis.

 Isiklikku 
2001. aastal abiellus Bryant Vanessa Laine'iga ning neil sündis kokku neli tütart: Natalia (2003), Gianna (2006), Bianka (2016) ja Capri (2019).

Surm
26. jaanuaril 2020 hukkus Bryant koos tütar Gianna ja veel seitsme inimesega Los Angelese lähedal Calabasases toimunud õnnetuses, kui neid vedanud helikopter Sikorsky S-76 kukkus alla.

 Pärand 
Bryanti peeti sageli oma põlvkonna parimaks mängijaks. 2020. aastal võeti Bryant postuumselt Korvpalli kuulsuste halli liikmeks. 2021. aastal nimetati teda NBA ajaloo parimate mängijate seas (NBA 75th Anniversary Team'').

2020. aastal nimetati Los Angeleses tema särginumbrite (8 ja 24) järgi 24. august Kobe Bryanti päevaks, samuti on 24. august üks päev pärast tema sünniaastapäeva.

 Tähtsamad saavutused 
 5-kordne NBA meister (2000–2002, 2009, 2010)
 2-kordne NBA finaalseeria kõige väärtuslikum mängija (2009, 2010)
 NBA põhihooaja kõige väärtuslikum mängija (2008)
 18 korda valitud NBA tähtede mängule (1998, 2000–2016)
 4 korda NBA tähtede mängu kõige väärtuslikum mängija (2002, 2007, 2009, 2011)
 11 korda valitud NBA sümboolsesse 1. viisikusse (2002–2004, 2006–2013)
 2 korda valitud NBA sümboolsesse 2. viisikusse (2000, 2001)
 2 korda valitud NBA sümboolsesse 3. viisikusse (1999, 2005)
 9 korda valitud NBA sümboolsesse 1. kaitseviisikusse (2000, 2003, 2004, 2006–2011)
 3 korda valitud NBA sümboolsesse 2. kaitseviisikusse (2001, 2002, 2012)
 2-kordne NBA hooaja skoorikuningas (2006, 2007)
 NBA pealtpanekuvõistluse võitja (1997)

NBA karjääri statistika    
Põhihooaja keskmised näitajad              
Aasta Meeskond1996–1997 LA Lakers 71 6 15,5 .417 .375 .819 1,9 1,3 0,7 0,3 7,61997–1998 LA Lakers 79 1 26,0 .428 .341 .794 3,1 2,5 0,9 0,5 15,41998–1999 LA Lakers 50 50 37,9 .465 .267 .839 5,3 3,8 1,4 1,0 19,91999–2000 LA Lakers 66 62 38,2 .468 .319 .821 6,3 4,9 1,6 0,9 22,52000–2001 LA Lakers 68 68 40,9 .464 .305 .853 5,9 5,0 1,7 0,6 28,52001–2002 LA Lakers 80 80 38,3 .469 .250 .829 5,5 5,5 1,5 0,4 25,22002–2003 LA Lakers 82 82 41,5 .451 .383 .843 6,9 5,9 2,2 0,8 30,02003–2004 LA Lakers 65 64 37,6 .438 .327 .852 5,5 5,1 1,7 0,4 24,02004–2005 LA Lakers 66 66 40,7 .433 .339 .816 5,9 6,0 1,3 0,8 27,62005–2006 LA Lakers 80 80 41,0 .450 .347 .850 5,3 4,5 1,8 0,4 35,42006–2007 LA Lakers 77 77 40,8 .463 .344 .868 5,7 5,4 1,4 0,5 31,62007–2008 LA Lakers 82 82 38,9 .459 .361 .840 6,3 5,4 1,8 0,5 28,32008–2009 LA Lakers 82 82 36,1 .467 .351 .856 5,2 4,9 1,5 0,4 26,82009–2010 LA Lakers 73 73 38,8 .456 .329 .811 5,4 5,0 1,6 0,3 27,02010–2011 LA Lakers 82 82 33,9 .451 .323 .828 5,1 4,7 1,2 0,1 25,32011–2012 LA Lakers 58 58 38,5 .430 .303 .845 5,4 4,6 1,2 0,3 27,92012–2013 LA Lakers 78 78 38,6 .463 .324 .839 5,6 6,0 1,4 0,3 27,32013–2014 LA Lakers 6 6 29,5 .425 .188 .857 4,3 6,3 1,2 0,2 13,82014–2015 LA Lakers 35 35 34,5 .373 .293 .813 5,7 5,6 1,3 0,2 22,32015–2016 LA Lakers 66 66 28,2 .358 .285 .826 3,7 2,8 0,9 0,2 17,6Karjäär kokku 1346 1198 36,1 .447 .329 .837 5,2 4,7 1,4 0,5 25,0Tähtede mäng 15 15 27,6 .500 .324 .789 5,0 4,7 2,5 0,4 19,3

Viited

Välislingid
Kobe Bryant – NBA.com
Kobe Bryant – Basketball-Reference.com

Kategooria:Ameerika Ühendriikide korvpallurid
Kategooria:Los Angeles Lakersi mängijad‎
Kategooria:Lennuõnnetusel hukkunud
Kategooria:Sündinud 1978
Kategooria:Surnud 2020